
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ


	«05» ліпеня 2023 г.
	           № 90
	                              г. Масква



Аб унясенні змянення ў пункт 6 Палажэння аб увозе на мытную тэрыторыю Еўразійскага эканамічнага саюза радыёэлектронных сродкаў і высокачастотных устройстваў грамадзянскага прызначэння, у тым ліку ўбудаваных або тых, якія ўваходзяць у склад іншых тавараў

У адпаведнасці з пунктамі 4 і 37 Пратакола аб мерах нетарыфнага рэгулявання ў дачыненні да трэціх краін (дадатак № 7 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Пункт 6 Палажэння аб увозе на мытную тэрыторыю Еўразійскага эканамічнага саюза радыёэлектронных сродкаў і высокачастотных устройстваў грамадзянскага прызначэння, у тым ліку ўбудаваных або тых, якія ўваходзяць у склад іншых тавараў (дадатак № 15 да Рашэння Калегіі Еўразійскай эканамічнай камісіі ад 21 красавіка 2015 г. № 30), выкласці ў наступнай рэдакцыі:
«6. Увоз радыёэлектронных сродкаў і (або) высокачастотных устройстваў фізічнымі асобамі ў якасці тавараў для асабістага карыстання ажыццяўляецца пры прадстаўленні мытнаму органу дзяржавы – члена Саюза (далей – дзяржава-член) заключэння (дазвольнага дакумента), за выключэннем выпадкаў, указаных у абзацах другім і трэцім гэтага пункта. 
Зваротны ўвоз на мытную тэрыторыю Саюза радыёэлектронных сродкаў і (або) высокачастотных устройстваў фізічнымі асобамі ў якасці тавараў для асабістага карыстання, раней часова вывезеных з мытнай тэрыторыі Саюза, ажыццяўляецца пры прадстаўленні мытнаму органу дзяржавы-члена пасажырскай мытнай дэкларацыі, якая афармляецца пры вывазе ўказаных радыёэлектронных сродкаў і (або) высокачастотных устройстваў і змяшчае іх ідэнтыфікацыйныя прыкметы (найменне, мадэль і паласу радыёчастаты).
Увоз фізічнымі асобамі ў якасці тавараў для асабістага карыстання радыёэлектронных сродкаў і (або) высокачастотных устройстваў, уключаных у адзіны рэестр або ў пералік, прадугледжаны дадаткам № 2 да гэтага Палажэння, ажыццяўляецца без прадстаўлення мытнаму органу дзяржавы-члена заключэння (дазвольнага дакумента) і пасажырскай мытнай дэкларацыі.».
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
[bookmark: _GoBack]М. Мясніковіч



image2.jpeg




image1.png





